b'\n_START_ARTICLE_\nKontrolnik leta\n_START_PARAGRAPH_\nKontrolnik leta je instrument, ki ka\xc5\xbee vrtenje letala okrog navpi\xc4\x8dne osi in koordinacijo zavoja. Slu\xc5\xbei za instrumentalno letenje (IFR). Deluje po na\xc4\x8delu giroskopske vrtavke, ki jo poganja zra\xc4\x8dni tok ali elektri\xc4\x8dni motor. Ohi\xc5\xa1je vrtavke je povezano na kazalec, ki se nahaja na sprednji strani instrumenta in prikazuje hitrost vrtenja okrog navpi\xc4\x8dne osi letala, ne pa nagiba letala, kot marsikdo zmotno misli. Ta kazalec ima dve oznaki na levi in desni strani. Ko se odkloni do ene od teh oznak, bo v \xc4\x8dasu, ki je napisan na skali instrumenta, letalo naredilo 360\xc2\xb0 zavoj._NEWLINE_Pod to skalo je po navadi dodana tudi kroglica, zaprta v s teko\xc4\x8dino napolnjeni stekleni cevki, ki slu\xc5\xbei za koordinacijo zavoja. V kolikor namre\xc4\x8d zavoj ni koordiniran (koordiniran zavoj pomeni zavoj brez bo\xc4\x8dnega drsenja), se kroglica odkloni iz ravnovesne lege nasprotno od smeri bo\xc4\x8dnega drsenja._NEWLINE_Novej\xc5\xa1i instrumenti imajo dodano \xc5\xa1e funkcijo prikazovanja nagiba letala, kar slu\xc5\xbei za primer odpovedi umetnega horizonta.'